ইন্ডিয়ান ইনস্টিটিউট অব সোশ্যাল ওয়েলফেয়ার অ্যান্ড বিজনেস ম্যানেজমেন্ট

ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্ট (সংক্ষেপে আইআইএসডব্লিউবিএম) কলকাতার একটি স্নাতকোত্তর বাণিজ্য শিক্ষাকেন্দ্র। এই প্রতিষ্ঠানটি কলকাতা বিশ্ববিদ্যালয়ের অধিভুক্ত। ১৯৫৩ সালে প্রতিষ্ঠিত এই প্রতিষ্ঠান দেশের প্রাচীনতম ম্যানেজমেন্ট ইনস্টিটিউটগুলির অন্যতম। কলকাতা বিশ্ববিদ্যালয় ও পশ্চিমবঙ্গ সরকারের যৌথ প্রয়াসে এই প্রতিষ্ঠানটি স্থাপিত হয়েছিল। প্রতিষ্ঠানটির প্রতিষ্ঠাতা-সভাপতি ছিলেন পশ্চিমবঙ্গের তৎকালীন মুখ‍্যমন্ত্রী ডা.বিধানচন্দ্র রায় এবং প্রথম পরিচালক ছিলেন অধ‍্যাপক দ্বিজেন্দ্রকুমার সান‍্যাল। 

দেশের প্রথম বি-স্কুলের সুবর্ণ জয়ন্তীবর্ষে গৌরবময় অস্তিত্বের স্বীকৃতিস্বরূপ, ২০০৪ খ্রিস্টাব্দের ২৫শে এপ্রিল  ভারত সরকারের ডাক বিভাগ নয়াদিল্লিতে IISWBM-এর উপর একটি স্মারক ডাকটিকিট প্রকাশ করে। প্রতিষ্ঠানটির অত্যাধুনিক অবকাঠামো, শ্রেষ্ঠ অনুষদ-মণ্ডলী, সফল প্রাক্তন শিক্ষার্থী, চমৎকার হোস্টেল, সমৃদ্ধ গ্রন্থাগার এবং প্লেসমেন্ট রেকর্ড ইত্যাদির জন্য সুপরিচিত। 

 তথ্যসূত্র 

 বহিঃসংযোগ 
 IISWBM - Official website
 Naval Tata Centre of Excellence in Sports Management

বিষয়শ্রেণী:ভারতের বিজনেস স্কুল
বিষয়শ্রেণী:কলকাতা বিশ্ববিদ্যালয়
বিষয়শ্রেণী:কলকাতার ম্যানেজমেন্ট শিক্ষাপ্রতিষ্ঠান
বিষয়শ্রেণী:১৯৫৩-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:১৯৫৩-এ প্রতিষ্ঠিত শিক্ষাপ্রতিষ্ঠান